b'\n_START_ARTICLE_\nSkytrax\n_START_PARAGRAPH_\nSkytrax (algup\xc3\xa4raselt Inflight Research Services) on Suurbritannias asuv n\xc3\xb5ustamisettev\xc3\xb5te, mille p\xc3\xb5hieesm\xc3\xa4rk on lennuettev\xc3\xb5tete ja lennujaamade t\xc3\xb6\xc3\xb6kvaliteedi hindamine. Saadud andmete p\xc3\xb5hjal koostatakse lennuettev\xc3\xb5tete ja lennujaamade pingerida._NEWLINE_Lennuettev\xc3\xb5tete ja lennujaamade j\xc3\xa4rjestamine toimub teadust\xc3\xb6\xc3\xb6de ja k\xc3\xbcsitluste p\xc3\xb5hjal ning eristab lennuettev\xc3\xb5tteid kolmes kategoorias \xe2\x80\x93 salongiteenused (ingl Cabin Service), maapealne teenindamine (ingl Ground Service) ja pardameened (ingl Onboard Product), kus iga kategooria on omakorda jaotatud 67 alakategooriasse._NEWLINE_2018. aasta kliendirahulolu uuringus osales 20,36 miljonit inimest ja k\xc3\xbcsitlus kestis 10 kuud. K\xc3\xb5ik kulud katab Skytrax. K\xc3\xbcsitluse valimis oli \xc3\xbcle 100 rahvuse esindaja ja see k\xc3\xbcsitlus oli t\xc3\xb5lgitud kuude keelde: inglise, prantsuse, hispaania, hiina, vene ja jaapani keelde.'